Земенски манастир "Св. Йоан Богослов"

В покрайнините на град Земен се издига забележителният Земенски манастир. Неговата средновековна църква е изключително ценен исторически и културен паметник. Формата на основите е квадратна, а височината се доближава до ширината, така че, погледната отстрани, има формата на куб.

Тук са и едни от първите изписвания у нас на светците Иван Рилски, Климент Охридски и Йоаким Осоговски.

Според местно предание строителят е чирак на майстора, изградил църквата в древния Землънград. По време на османското владичество манастирът запустява, манастирските сгради и част от църквата са разрушени.

След освобождението Земенския манастир придобива голяма популярност.